**Centrum pre deti a rodiny Medzilaborce, kpt. Nálepku 369/5, 068 01 Medzilaborce**

**Výročná správa CDR Medzilaborce za rok 2021**

Medzilaborce, apríl 2021

**OBSAH**

1. Identifikácia organizácie
2. Poslanie a strednodobý výhľad organizácie
3. Odpočet splnených úloh
4. Koncepčná činnosť
5. Koordinačná a riadiaca činnosť
6. Metodická činnosť
7. Vzdelávanie, supervízia
8. Kontrolná činnosť

9. Štatistická činnosť

10. Rozpočet organizácie

11. Aktivity centra

12. Krátkodobé ciele na rok 2021

**1. Identifikácia organizácie**

Názov: Centrum pre deti a rodiny Medzilaborce

Adresa: kpt. Nálepku 369/5, 068 01 Medzilaborce

Kontakt: 0917 972 254, [riaditel.medzilaborce@ded.gov.sk](mailto:riaditel.medzilaborce@ded.gov.sk)

Riaditeľ: Ing. Vladislav Fejo

Právna forma: s právnou subjektivitou

Forma hospodárenia: rozpočtová organizácia

IČO: 42029481

DIČ: 2022127360

Detský domov na ul. kpt. Nálepku v Medzilaborciach vznikol 1. januára 2006 v súvislosti s transformáciou ŠZŠI v Medzilaborciach. Dňa 01.04.2014 bol dodatkom k zriaďovateľskej listine zmenený názov Detského domova na Detský domov pre maloletých bez sprievodu a detský domov DLAŇ Medzilaborce. Od 01.01.2019 sa názov menil na Centrum pre deti a rodiny Medzilaborce.

**2. Poslanie a strednodobý výhľad organizácie**

Poslaním zariadenia na výkon opatrení SPODaSK je poskytnúť dočasné prostredie pre dieťa v kríze v spolupráci so subjektmi v zmysle ustanovení zákonov č. 305/2005 Z.z. o sociálnoprávnej ochrane detí a sociálnej kuratele a o zmene a doplnení niektorých zákonov, č. 36/2005 Z.z. o rodine a o zmene a doplnení niektorých zákonov, Dohovoru o právach dieťaťa, interných noriem tak, aby bola naplnená stratégia organizácie.

Dlhodobé a krátkodobé ciele CDR:

- stabilizácia odborného tímu

- preventívna práca s ohrozenými rodinami prostredníctvom ambulantnej a terénnej formy práce

- sanácia rodiny, návrat detí do biologických rodín a zlučovanie MbS s biologickou rodinou

- deinštitucionalizácia

- vytváranie rodinného prostredia v SUS–SS a v SUS-ŠSS pre MbS

- efektívne zapájanie detí a MbS do spolurozhodovania za účelom naplnenia ich potrieb

- integrácia MbS

- podpora a rozvoj PNR

- rozvoj zamestnancov

- zlepšenie podmienok pre prácu a pobyt detí v CDR

**3. Odpočet splnených úloh**

- odborný tím CDR tvoria 2 psychológovia, 1 špeciálny pedagóg, 1 vedúca úseku starostlivosti, 3 sociálni pracovníci a 1 zdravotná sestra

- Centrum vykonáva opatrenia na základe odporúčaní Orgánu sociálnoprávnej ochrany detí a sociálnej kurately Stropkov a Medzilaborce a na základe rozhodnutia súdu a rozhodnutia orgánu SPODaSK.

Opatrenia ambulantnou a/alebo terénnou formu v roku 2021 sa realizovali najmä v prirodzenom prostredí maloletých detí a v ambulancii CDR Medzilaborce a ambulancii CDR Stropkov.

V zmysle programu centrum vykonávalo opatrenia zamerané najmä na:

* na podporu riešenia výchovných problémov, sociálnych problémov a iných problémov v rodine a v medziľudských vzťahoch podľa §11 ods. 3 písm. b) bod 3 zákona,

na podporu obnovy alebo rozvoja rodičovských zručností podľa §11 ods. 3 písm. b) bod 4 zákona

* na úpravu rodinných a sociálnych pomerov dieťaťa podľa §11 ods. 3 písm. b) bod 2 zákona
* prispôsobenie sa novej situácii podľa §11 ods. 3 písm. b) bod 1 zákona
* poradensko - psychologickú pomoc rodinám so špecifickým problémom a pri krízových situáciách podľa §11 ods. 3 písm. d)
* realizáciu výchovných opatrení nariadených súdom

Štatistické údaje AF a TF k 31.12.2021

|  |  |  |
| --- | --- | --- |
| Odporúčania, rozhodnutia súdu | Počet rodín | Počet detí |
| Podpora riešenia výchovných a sociálnych a iných problémov rodine | 21 | 53 |
| Podpora obnovy a rozvoja rodičovských zručností | 4 | 6 |
| Prispôsobenie sa novej situácii | 3 | 5 |
| Úprava rodinných a sociálnych pomerov dieťaťa | 2 | 10 |
| Poradensko - psychologicka pomoc rodinám | 5 | 15 |
| Výchovné opatrenie | 2 | 4 |
| **Spolu** | **37** | **93** |

**Súčet hodín priamej práce s klientom: 793.**

- v roku 2021 bolo v rámci sanácie odovzdaných do starostlivosti biologických rodičov 12 detí ( 7 detí - NÚS, 5 detí – VO)

- 01.05.2021 zmena OŠ – zriadená 4 SUS – ŠSS pre MbS – chlapci

- vytvoriť priestor na vyučovanie SJ – úloha splnená

- v rámci integrácie zorganizovať poznávacie výlety pre MbS – Košice, Bratislava – úloha sa plní priebežne

- realizovať pravidelné porady s PNR – úloha splnená

- zabezpečiť vzdelávanie PNR v rozsahu min. 15 hod. ročne –úloha splnená

- CDR vytvára podmienky na odborné interné vzdelávanie zamestnancov podľa potrieb centra a umožňuje účasť zamestnancov na odborných seminároch, výcvikoch, konferenciách a webinároch podľa záujmu, ponúk a potrieb centra -úloha sa plní priebežne

**-** Supervízia sa v Centre pre deti a rodiny v Medzilaborciach systematicky realizuje od roku 2011 na základe vypracovaného supervízneho programu za účelom zvyšovania profesionality práce v zariadení. Supervízia prebieha pod vedením akreditovaného supervízora. Cieľovou skupinou supervízie sú zamestnanci v priamom kontakte s deťmi, profesionálni náhradní rodičia, sociálni pracovníci, odborní zamestnanci a riaditeľ CDR - úloha splnená

- zamestnávateľ podporuje profesijný rozvoj pedagogických zamestnancov a odborných zamestnancov v súlade s potrebami CDR, odbornými a spoločenskými požiadavkami na výkon pracovnej činnosti a individuálnymi potrebami pedagogického zamestnanca a odborného zamestnanca - úloha sa plní priebežne na základe plánu profesijného rozvoja

- v zmysle zákona č. 305/2005 Z.z. o sociálnoprávnej ochrane detí a o sociálnej kuratele a doplnení niektorých zákonov realizuje CDR v spolupráci s orgánom SPODaSK odbornú metódu – prípadovú konferenciu. V prípade MbS centrum realizuje prípadové konferencie v priestoroch CDR za prítomnosti kolízneho opatrovníka, tlmočníka a odborného tímu CDR - úloha sa plní priebežne.

- predmetom hodnotenia pedagogického zamestnanca a odborného zamestnanca sú výsledky, náročnosť a kvalita výkonu pracovnej činnosti, osvojenie si a využívanie profesijných kompetencii. Pedagogického zamestnanca a odborného zamestnanca hodnotí priamy nadriadený jedenkrát ročne - úloha sa plní

- vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku - úloha splnená

- vytvoriť pracovnú pozíciu kultúrneho mediátora – tlmočníka- úloha splnená

- vytvoriť priestor pre prácu zdravotnej sestry v priestoroch MbS – úloha splnená

- z dôvodu ochrany zdravia a eliminácie zdravotných rizík vytvoriť karanténne priestory s izolačnou miestnosťou v priestoroch MbS – úloha splnená

- vytvoriť podmienky pre relaxáciu detí a odbornú prácu psychológa v priestoroch MbS – úloha splnená

- vytvoriť priestor na vyučovanie SJ – úloha splnená

- vypracovať plán debarierizácie CDR – úloha splnená+

**4. Koncepčná činnosť**

Naše centrum má kapacitu 84 miest. Má zriadené 4 samostatne usporiadané skupiny – samostatné skupiny, 3 samostatne usporiadané skupiny - špecializované samostatné skupiny pre maloletých bez sprievodu – chlapcov (z toho 1 SUS – ŠSS pre MbS zriadená od 01.05.2022), 1 samostatne usporiadanú skupinu - špecializovanú samostatnú skupinu pre maloletých bez sprievodu - dievčatá a 6 profesionálnych náhradných rodičov. Na všetkých samostatne usporiadaných skupinách – samostatných skupinách a dvoch samostatne usporiadaných skupinách - špecializovaných samostatných skupinách pracuje tím 3 vychovávateľov a 3 pomocných vychovávateľov. Na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 3 pomocných vychovávateľov a na jednej samostatne usporiadanej skupine – špecializovanej skupine pre maloletých bez sprievodu pracuje tím 2 vychovávateľov a 4 pomocných vychovávateľov.

Dve samostatne usporiadané skupiny – samostatné skupiny a jedná samostatne usporiadaná skupina – špecializovaná samostatná skupina pre MbS – chlapci sú v kmeňovej budove na ulici kpt. Nálepku 367/1, jedná samostatne usporiadaná skupina – samostatná skupina je v rodinnom dome na ulici Dobrianskeho č. 94 v Medzilaborciach a jedná samostatne usporiadaná skupina – samostatná skupina je v rodinnom dome na ulici kpt. Nálepku 670/34 v Medzilaborciach. Tri samostatne usporiadané skupiny - špecializované samostatné skupiny pre maloletých bez sprievodu sú v kmeňovej budove na ul. kpt. Nálepku 368/3. Vo všetkých samostatne usporiadaných skupinách sa uplatňujú formy rodinnej výchovy.

V roku 2021 bola organizačná štruktúra CDR zmenená 1-krát.

- 1.5.2021 bola zriadená 1 samostatne usporiadaná skupina – špecializovaná samostatná skupina pre maloletých bez sprievodu – chlapci a navýšený počet úväzkov zo 69 osôb na 75 osôb

* Úsek starostlivosti
* Vedúci úseku starostlivosti – špeciálny pedagóg – 1
* Špeciálny pedagóg - 1
  + Sociálny pracovník – 4 (z toho NP DEI NS III 1 úväzok)
  + Psychológ - 2
  + Zdravotná sestra - 1
  + 3 špecializované samostatné skupiny – MbS chlapci – 18
  + 1 špecializovaná samostatná skupina – MbS dievčatá - 5
  + 4 samostatne usporiadané skupiny – samostatné skupiny - 24
  + Profesionálni náhradní rodičia - 6
* Úsek ekonomicko-prevádzkový
* Vedúca úseku – ekonóm - 1
* Hospodár – 1
* Ekonomický zamestnanec - 1
* Zamestnanec personálnej a mzdovej agendy - 1
* Vodič - údržbár - 2
* Vodič – údržbár – SUS – ŠSS pre MbS – 1
* Riaditeľ – 1

- Ambulantná/terénna forma

* Psychológ - 2
* Sociálny pracovník/asistent sociálnej práce - 3
* **Celkový počet zamestnancov - 75**

**Funkčné členenie a priestorové usporiadanie zariadenia**

- Budova 1 – „ Budova sociálneho zariadenia (Budova detského domova I.) č. 367/1

- Budova 2 – „ Budova sociálneho zariadenia (Budova detského domova II.) č. 368/3

- Budova 3 – „ Administratívna budova“ č. 369/5

**Budova 1 – „ Budova sociálneho zariadenia (Budova detského domova I.) č. 367/1**

Skladá sa z 1 SUS - špecializovanej samostatnej skupiny pre maloletých bez sprievodu - chlapci, 1 SUS – samostatnej skupiny na prízemí a 1 SUS – samostatnej skupiny na poschodí. Každá samostatne usporiadaná skupina má samostatný vchod.

**Budova 2 - „Budova sociálneho zariadenia (Budova detského domova II.) č. 368/3**

Skladá sa z SUS - 1 špecializovanej samostatnej skupiny pre maloletých bez sprievodu - dievčatá, kancelárie sociálneho pracovníka pre MbS, kancelárie psychológa, zdravotnej vyšetrovne, posilňovne a priestoru pre realizovanie prípadových konferencií MbS na prízemí a z 2 SUS - špecializovaných samostatných skupín pre maloletých bez sprievodu - chlapcov na poschodí. Skupiny majú jeden spoločný vchod a sú prepojené schodiskom.

**Budova 3 – „Administratívna budova“ č. 369/5**

V tejto časti budovy sa nachádzajú kancelárie, priestor na vzdelávanie MbS, spoločenská miestnosť, dielne a WC pre personál CDR.

**5. Koordinačná a riadiaca činnosť**

Riaditeľ a vedúci úsekov koordinujú a riadia činnosť svojich zamestnancov. Raz ročne riaditeľ a vedúca úseku starostlivosti realizujú hodnotenie pedagogických a odborných zamestnancov v zmysle zákona č. 138/2019 Z.z. o pedagogických a odborných zamestnancoch a o zmene a doplnení niektorých zákonov.

**6. Metodická činnosť**

Chod samostatne usporiadaných skupín zabezpečujú vychovávatelia a pomocní vychovávatelia. S deťmi a mladými dospelými pracujú na základe vypracovaného plánu výchovnej práce s dieťaťom.

Pri tejto náročnej práci je zamestnancom k dispozícií odborný tím centra, ktorý vedie metodička OT CDR. Odborný tím v zložení : sociálni pracovníci, vedúca úseku starostlivosti, špeciálny pedagóg, psychológovia a zdravotná sestra sa pravidelne, raz za štvrťrok, stretáva s vychovávateľmi a pomocnými vychovávateľmi na jednotlivých samostatne usporiadaných skupinách – samostatných skupinách za účelom vyhodnotenia IPROD-ov detí, prehodnotenia školských výsledkov detí, prehodnotenia výchovných a zdravotných problémov detí na jednotlivých samostatne usporiadaných skupinách – samostatných skupinách, kontroly plnenia úloh z predchádzajúceho stretnutia či poradenstvo a pomoc pri riešení rôznych problémov na samostatne usporiadaných skupinách – samostatných skupinách. Z každého stretnutia odborného tímu je vypracovaná zápisnica a prezenčná listina. Problémy, ktoré sa na stretnutiach zaznamenali, boli riešené priebežne na komunitných stretnutiach v SUS - SS. V prípade riešenia závažných problémov metodička zvoláva stretnutie odborného tímu. V roku 2021 bolo zrealizovaných 10 stretnutí odborného tímu a 8 komunitných stretnutí odborného tímu na samostatne usporiadaných skupinách – samostatných skupinách.

V zmysle internej normy č. 101/2015 sa realizujú v domácnosti profesionálneho náhradného rodiča raz mesačne návštevy, ktoré sú buď ohlásené alebo neohlásené. Z každej návštevy je vypracovaný písomný záznam, v ktorom je uvedený cieľ návštevy, dátum návštevy, priebeh návštevy , odporúčania pre PNR, záver z návštevy a cieľ budúcej návštevy, ktorý podpíšu PNR a členovia odborného tímu, ktorí sa návštevy zúčastnili. Návštevy v PNR majú kontrolný alebo podporný charakter.

Po príchode dieťaťa či maloletého bez sprievodu do centra realizujeme prípadové konferencie. Počas pobytu dieťaťa v centre udržiavame kontakt s biologickou rodinou či príbuznými deťmi (návštevy a krátkodobé pobyty detí u rodičov, či príbuzných, telefonické a písomné kontakty). V rámci prípravy na osamostatnenie sa, psychológovia a sociálni pracovníci v CDR realizujú s deťmi a mladými dospelými komunitné stretnutia, kde sa venujú rôznym témam, zameraným na plnohodnotné zaradenie do spoločnosti.

Od roku 2020 realizujeme prípravu na vykonávanie profesionálneho rodičovstva. V roku 2021 sme prípravu nerealizovali.

**7. Vzdelávanie, supervízia**

V rámci získavania profesionality, skúsenosti, či zručností sa zamestnanci zúčastnili v roku 2021 interných a externých vzdelávaní, konferencii, či metodických a pracovných stretnutí.

**Riaditeľ CDR**

- tematické on-line stretnutie EMN – „Starostlivosť a ochrana MbS na Slovensku“ (apríl)

- pracovné stretnutie k súčinnosti a spolupráci subjektov štátnej správy pri výkone opatrení SPODaSK (máj)

- pracovné stretnutie FRaZ (jún)

- pracovná porada riaditeľov (jún-júl)

- multidisciplinárne pracovné stretnutie – „Multidisciplinárna spolupráca v oblasti možnosti riešenia otázky MbS“ (júl)

- vzdelávací tréning – „Ako pracovať s osobami so špecifickými potrebami, klient v odpore, vzájomná kooperácia klientov“ (november)

- pracovné stretnutie riaditeľov – FraZ (december)

**Vedúca úseku starostlivosti – špeciálny pedagóg**

- on-line vzdelávanie „Grooming“ (január)

- on-line vzdelávanie v problematike obchodovania s ľuďmi (október)

- on-line metodické stretnutie pre oblasť výchovy (december)

**Špeciálny pedagóg**

- on-line vzdelávanie „Grooming“ (január)

- on-line vzdelávanie v problematike obchodovania s ľuďmi (október)

- on-line pracovné stretnutie psychológov a špeciálnych pedagógov (november)

- on-line metodické stretnutie pre oblasť výchovy (december)

**Psychológ**

- webinár – „Praktické návody ako pracovať s deťmi s poruchami vzťahovej väzby (február)

- webinár – „Depresia a súčasné možnosti jej liečby“ (február)

- webinár – „Screeningová osobnostná diagnostika dospievajúcich. Orientačné posúdenie úzkostnosti, impulzivity a depresivity (marec)

- webinár – „Zvládanie detského hnevu, odmietania a vzdoru (apríl)

- on-line vzdelávanie „Grooming“ (január)

- webinár – „Detský hnev – praktický nácvik“ (máj)

- seminár – „Inovačné metódy v práci odborného zamestnanca“ (máj)

- multidisciplinárne vzdelávanie - „Typy vzťahovej väzby a ich vplyv na psychický vývin dieťaťa II. časť (jún)

- seminár – „Komunikačné stratégie pre prácu s problémovým dieťaťom v školskom prostredí“(september)

- on-line vzdelávanie – „Dlhodobé následky sexuálneho zneužívania, znižovanie dopadu traumy, terapeutické metódy a postupy (október)

- on-line vzdelávanie v problematike obchodovania s ľuďmi (október)

- seminár – „Senzorická integrácia a jej prienik do práce s deťmi s problémami v správaní, v regulácií emócií a vo vzťahoch (november)

- on-line pracovné stretnutie psychológov a špeciálnych pedagógov (november)

- seminár – „Školská fóbia, úzkosť a strach u detí“ (november)

- seminár – „Účinné a neúčinné stratégie komunikácie s dieťaťom v období puberty“ (december)

**Sociálni pracovníci**

- on-line vzdelávanie „Grooming“ (január)

- webinár – „Podpora vzťahov dieťaťa s biologickou rodinou a inými blízkymi osobami – strašiak či prínos v práci CDR? (máj)

- pracovné stretnutie ekonomicko-hospodárskych zamestnancov a sociálnych pracovníkov PO (jún)

- regionálne metodické stretnutie sociálnych pracovníkov (júl)

- on-line vzdelávanie v problematike obchodovania s ľuďmi (október)

- on-line seminár – „Spirituálny rozvoj dieťaťa“ (november)

**Sociálny pracovník pre MbS**

**-** on-line vzdelávanie „Grooming“ (január)

- tematické on-line stretnutie EMN – „Starostlivosť a ochrana MbS na Slovensku“ (apríl)

- webinár – „Komunikácia s náročným dieťaťom“ (máj)

- on-line vzdelávanie v problematike obchodovania s ľuďmi (október)

- vzdelávací tréning – „Ako pracovať s osobami so špecifickými potrebami, klient v odpore, vzájomná kooperácia klientov“ (november)

**Ekonomický úsek**

- webinár – „Legislatívne zmeny vo mzdovej učtárni k 1.1.2021“ (január)

- odborný seminár – „Moderná správa registratúry II“ (jún)

- pracovné stretnutie ekonomicko-hospodárskych zamestnancov a sociálnych pracovníkov PO (jún)

**Vychovávatelia, pomocní vychovávatelia a profesionálni náhradní rodičia**

- on-line vzdelávanie „Grooming“ (január)

- on-line stretnutie sekcie pomocných vychovávateľov (apríl)

- webinár – „Detský hnev – praktický nácvik“ (máj)

- interné vzdelávanie – „Dieťa so ŠVVP – neprospievanie dieťaťa v škole“ (jún)

- pracovné stretnutie predsedov sekcií – pomocní vychovávatelia (september)

- interné vzdelávanie – „Komunikačné stratégie pri práci s dieťaťom“ (september)

- on-line vzdelávanie v problematike obchodovania s ľuďmi (október)

- vzdelávací tréning – „Ako pracovať s osobami so špecifickými potrebami, klient v odpore, vzájomná kooperácia klientov“ (november)

**Zamestnanci vykonávajúci ambulantnú alebo terénnu formu práce**

- webinár - „Úloha pracovníka CDR a SPODaSK pri rodičovských konfliktoch (február)

- webinár – „Konflikty v rodine a rozvod“ (marec)

- webinár – „Masky vo vzťahoch a ako sa ich zbaviť u detí v NRS (marec)

- metodické pracovné stretnutie – výkon opatrení AF/TF (apríl)

- webinár – „Podpora vzťahov dieťaťa s biologickou rodinou“ (apríl)

- webinár – „Detský hnev – praktický nácvik“ (máj)

- webinár – „Komunikácia s náročným dieťaťom“ (máj)

- odborný seminár – „Traumatizácia v detstve a zdravie v dospelosti“ (máj)

- webinár – „Zdravé sebavedomie“ (máj)

- webinár – „Podpora vzťahov dieťaťa s biologickou rodinou a inými blízkymi osobami – strašiak či prínos v práci CDR? (máj)

- multidisciplinárne vzdelávanie - „Typy vzťahovej väzby a ich vplyv na psychický vývin dieťaťa II. časť (jún)

- vzdelávanie v programe – „Dieťa a rozvod/rozchod“ (jún)

- multidisciplinárne vzdelávanie – „Transgeneračný prenos násilia“ (september)

Súčasťou interného vzdelávania zamestnancov sú supervízie – individuálne i skupinové, ktoré sa v roku 2021 realizovali v mesiacoch marec, jún a september.

Supervízie boli zamerané na témy: Pandémia a pracovná psychogiena, Podpora tímu, Agresia a autoagresia, Podpora tímu, výmena skúsenosti pri výchove detí, overovanie a analýza výchovných postupov, komunikácia s odborným tímom, Bálintová skupina, analýza výchovných postupov, Motivácia detí a podpora počas pandémie, Podpora detí pri zvládaní dopadov pandémie, Vlastné prípady, Analýza výchovných postupov, Komunikačný model Schulz von Thuna, Balintová skupina, kontramanipulačné techniky, Prevencia syndrómu vyhorenia, nácvik relaxačných techník, Tímová komunikácia a spolupráca, Nové možnosti prístupu k agresívnemu dieťaťu, Nepokojné dieťa, Hyperkinetická porucha spojená s poruchou správania, Dôsledky pandémie na detí.

**8. Kontrolná činnosť**

Vnútorné kontroly prebiehali podľa plánu kontrol na úseku riadenia, úseku starostlivosti a ekonomickom úseku. Kontroly boli zamerané na dodržiavanie pracovného času, čerpanie dovolenky, spisovú dokumentáciu, požívanie alkoholu na pracovisku, výchovné zložky, činnosť profesionálnych náhradných rodičov, čerpanie rozpočtu, či hygienu.

**9. Štatistická činnosť**

|  |  |
| --- | --- |
| Schválená kapacita – deti/ skutočný stav k 31.12.2021 | 84/73 |
| Počet prijatých detí | 179 |
| Počet odídených detí z centra celkovo | 169 |
| Počet odídených mladých dospelých | 1 |
| Počet premiestnených detí na základe rozhodnutia súdu | 0 |
| Počet repatriovaných detí | 9 |
| Počet detí odídených z dôvodu sanácie | 12 |
| Počet premiestnených MbS – ZT Humenné | 4 |
| Počet detí umiestnených do NRS (NOS, PS, osvojenie, MŠO) | 3 |
| Dobrovoľný odchod MbS z centra | 140 |
| Priemerná dĺžka pobytu v centre | 3,50 |

**10. Rozpočet organizácie**

**Výsledok rozpočtového hospodárenia**

|  |  |  |  |  |
| --- | --- | --- | --- | --- |
|  | Schválený rozpočet | Upravený rozpočet | Skutočnosť | % k upraveného rozpočtu |
|
| 1 | 2 | 3 | 4 | 5=4/3\*100 |
| Príjmy spolu | 4 007,00 € | 78,74 € | 78,74 € | 100 % |
| z toho: prijaté z rozpočtu EU | 0,00 € | 0,00 € | 0,00 € | 0,00 % |
| Výdavky spolu: | 1 381 623,00 € | 1 931 002,53 € | 1 931 002,53 € | 100,00 % |
| Z toho: program 0EK0H01 | 0,00 € | 312,00 € | 312,00 € | 100,00 % |
| program 0EK0H03 | 0,00 € | 11 235,00 € | 11 235,00 € | 100,00 % |
| program 07C0502 | 1 381 623,00 € | 1 767 250,73 € | 1 767 250,73 € | 100,00 % |
| program 06G1S02  NP III 1AC1 | 0,00 € | 16 838,11 € | 16 838,11 € | 100,00 % |
| NP III 1AC2 | 0,00 € | 2 971,38 € | 2 971,38 € | 100,00 % |
| NP III 3AC1 | 0,00 € | 70 281,90 € | 70 281,90 € | 100,00 % |
| NP III 3AC2 | 0,00 € | 12 402,66 € | 12 402,66 € | 100,00 % |
| Program 06G1S05 NP 1AY1 | 0,00 € | 49 710,75 € | 49 710,75 € | 100,00 % |
| Saldo príjmov a výdavkov | -1 377 616,00 € | -1 930 923,79 € | -1 930 923,79 € | 100,00 % |
|  |  |  |  |  |

**Príjmy podľa ekonomickej klasifikácie**

|  |  |  |  |  |  |
| --- | --- | --- | --- | --- | --- |
| Položka | Druh rozpočtu | Podpoložka | Schválený rozpočet | Upravený rozpočet | Skutočnosť |
|
| 1 | 2 | 3 | 4 | 5 | 6 |
| 200 - Nedaňové príjmy | 212 | 223 001-Za predaj výrobkov a služieb | 0,00 € | 0,00 € | 0,00 € |
|  | 211 | 220-Poplatky a platby | 4 007,00 € | 0,00 € | 0,00 € |
|  |  | 223 001-Poplatky a platby z nepr. | 4 007,00 € | 0,00 € | 0,00 € |
|  |  | 292 012 - Z dobropisov | 0,00 € | 78,74 € | 78,74 € |
| Spolu | 211 | 200 | 4 007,00 € | 78,74 € | 78,74 € |
| Príjmy celkom | 211+212 |  |  |  | 78,74 € |

V CDR príjmy sú rozpočtované len za dobropisy a vrátené preplatky z RZZP. Z tabuľky vyplýva, že rozpočtované príjmy ku koncu roka 2021,voči upravenému rozpočtu, boli splnené na 100,00 % v sume 78,74 €.

**Výdavky podľa ekonomickej klasifikácie**

610 - Mzdy, platy a ostatné osobné vyrovnania

|  |  |
| --- | --- |
| Položka | Plnenie |
|
| Schválený stav zamestnancov vo fyzických osobách | 75,00 |
| Evidenčný počet ku poslednému dňu v mesiaci | 74,00 |
| Z toho: NP DEI III | 6,00 |
| Schválený rozpočet miezd | 818 860,00 € |
| Upravený rozpočet miezd | 1 005 590,50 € |
| Skutočné čerpanie | 1 005 590,50 € |

V priebehu roka 2021 boli navýšene finančné prostriedky v kategórii 610-mzdy, platy, služobné príjmy a OOV, ktoré boli premietnuté do upraveného rozpočtu.

620 - Poistné a príspevky do poisťovní

|  |  |
| --- | --- |
| Položka |  |
|
| Schválený rozpočet | 286 192,00 € |
| Upravený rozpočet | 368 846,96 € |
| Skutočné čerpanie | 368 846,96 € |

V priebehu roka 2021 boli navýšene finančné prostriedky v kategórii 620-poistné a príspevok do poisťovní rozpočtovým opatrením, ktorý bol premietnutý do upraveného rozpočtu. Čerpanie rozpočtu na poistné a príspevky zamestnávateľa sa odvíja od čerpania miezd.

630 - Tovary a služby

|  |  |
| --- | --- |
| Položka |  |
|
| Schválený rozpočet | 240 561,00 € |
| Upravený rozpočet | 329 970,56 € |
| Skutočné čerpanie - zdroj 111 | 329 970,56 € |

V priebehu roka 2021 boli navýšene finančné prostriedky v kategórii, 630-Tovary a služby rozpočtovými opatreniami, ktoré boli premietnuté do upraveného rozpočtu. Týmito rozpočtovými opatreniami boli riešene: plynulý chod centra pre deti a rodiny.

**11. Iné aktivity centra**

V priebehu roka 2021 boli zrealizované rôzne aktivity pre deti: turnaj v hádzaní šípok, prednášky na rôzne témy (Fašiangy – história, význam, Význam a zachovávanie rómskej kultúry, Zdravý životný štýl, Škodlivosť fajčenia, Sexuálna výchova, Marec-mesiac knihy, Covid-19 – dôsledky pandémie, význam očkovania a pod. ), ručné práce (výroba indiánskej čelenky, tvorba plagátov, práca s plastelínou, vyrezávanie tekvíc, a pod.), sánkovanie, stavanie snehuliaka, Mikuláš v CDR, Vianoce, estetizácia izieb, upratovanie okolia areálu, kolektívne loptové hry, Valentínsky karneval, súťaže, tanečná zábava spojená s prezentáciou moderného oblečenia, spievanie ľudových piesní, vychádzky do prírody a blízkeho okolia, Deň detí, opekačky, výlety na bicykloch, pešie túry na Danovu, na Rozhľadňu, Kyčaru, návšteva ZOO, diskotéky,

Od 04.07.2021 do 17.07.2021 sa 21 detí zúčastnilo letného tábora Funny Camp v Snine.

Od 01.08.2021 do 16.08.2021 sa 15 detí zúčastnilo Športovej akadémie v rekreáčnom zariadení Ostrý Grúň.

Od 15.08.2021 do 28.08.2021 sa 15 detí zúčastnilo letného tábora Army Camp v Hostoviciach.

Od 16.08.2021 do 18.08.2021 sa 5 MbS zúčastnilo Interaktívneho poznávacieho workshopu v Bratislave.

Deti majú možnosť využívať multifunkčné ihrisko v areáli CDR, relaxačnú miestnosť, posilňovňu, biliard a spoločenskú miestnosť.

V dňoch 13.09. – 14.09.2021 sa deti (4 chlapci, 2 dievčatá) zúčastnili Celoslovenských športových hier pre detí z CDR, kde boli veľmi úspešní. Získali 6 medailí – 3 x tretie miesto, 2 x druhé miesto a 1 prvé miesto v atletických disciplínach.

**12. Krátkodobé úlohy na rok 2022**

- vzdelávanie zamestnancov MbS

- zrealizovať bezbariérové vstupy do rodinných domov

- prípravné práce na zakúpenie rodinného domu, prípadne výstavbu rodinného domu (prieskum trhu)

- zlepšenie podmienok pre prácu a pobyt detí v CDR

- rozvoj zamestnancov

V Medzilaborciach, 11.04.2022

Ing. Vladislav Fejo

riaditeľ CDR